കെട്ടിയിട്ടിരുന്ന ഗര്ഭിണിയായ പശുവിനെ ഒന്നരക്കൊമ്ബന് ചവിട്ടിക്കൊന്നു മറയൂര് : മറയൂര് ടൗണിലെ പെട്രോള് പമ്ബിനു സമീപം കെട്ടിയിട്ടിരുന്ന പശുവിനെ ഒന്നരക്കൊമ്ബന് ചവിട്ടിക്കൊന്നു. അഞ്ചുമാസം ഗര്ഭിണിയായ 4 വയസ്സുള്ള പശുവിനെയാണ് ചവിട്ടി കൊന്നത്. ചൊവ്വ പുലര്ച്ചെ ഒന്നരയോടെയാണ് സംഭവം. സമീപത്ത് മാതാളിപാറ ചന്ദ്രന്റെ കൃഷിത്തോട്ടത്തിലെ വാഴകളും നശിപ്പിച്ചു. മറയൂര് കോളനിയിലും സമീപ പ്രദേശത്തും സ്ഥിരമായി എത്തുന്ന ഒറ്റയാനും കൂട്ടവും ജനങ്ങളുടെ ഉറക്കം കെടുത്തുകയാണ് . ചിന്നാര് വന്യജീവി സാങ്കേതത്തില് നിന്ന് ആനക്കൂട്ടം കരിമുട്ടി വഴിയും ആദിവാസി പുനരധിവാസ കോളനി അതിര്ത്തി കടന്നുമാണ് എത്തുന്നത്. വനംവകുപ്പ് ആനകളെ തുരത്താനും ജനവാസ മേഖലയില് സ്ഥിരമായി ഇറങ്ങാതിരിക്കാനും കാര്യക്ഷമമായ നടപടി സ്വീകരിക്കാത്തതാണ് കൃഷിനാശത്തിനും അനിഷ്ട സംഭവങ്ങള്ക്കും കാരണമെന്ന് നാട്ടുകാര് പറയുന്നു.The post കെട്ടിയിട്ടിരുന്ന ഗര്ഭിണിയായ പശുവിനെ ഒന്നരക്കൊമ്ബന് ചവിട്ടിക്കൊന്നു first appeared on MalayalamExpressOnline.